Source: http://finlex.fi/fi/laki/ajantasa/kumotut/1983/19831010
Timestamp: 2020-02-24 09:09:10+00:00
Document Index: 19098947

Matched Legal Cases: ['§\n9', '§ 2', '§ 2', '§ 3', '§ 4', '§ 5', '§ 6', '§6', '§ 6', '§ 6', '§ 7', '§ 8', '§ 9', '§13', '§ 14', '§ 15', '§ 16', '§ 17', '§ 18', '§ 19', '§ 20', '§ 21']

Kumottu säädös Lastensuojeluasetus (kumoutunut) 1010/1983 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vanhentuneet ajantasaiset › 16.12.1983/1010
16.12.1983/1010
Lastensuojeluasetus (kumoutunut)
Tämä asetus on kumoutunut 1.1.2008 alkaen. Ks. LastensuojeluL 417/2007.
Sosiaali- ja terveysministeriön toimialaan kuuluvia asioita käsittelemään määrätyn ministerin esittelystä säädetään 5 päivänä elokuuta 1983 annetun lastensuojelulain (683/83) 25, 32 ja 47 §:n nojalla:
1) kehitetään lasten ja nuorten kasvuoloja sekä tuetaan kasvatusta;
2) järjestetään perhe- ja yksilökohtainen lastensuojelu, kuten avohuollon tukitoimet, perhehoito, laitoshuolto, sekä jälkihuolto;
3) järjestetään lapsen huollosta ja tapaamisoikeudesta annetussa laissa (361/83) sosiaalilautakunnalle säädetyt tehtävät ottaen huomioon, mitä niistä on lisäksi lapsen huollosta ja tapaamisoikeudesta annetussa asetuksessa (848/83) säädetty; sekä
4) järjestetään lastensuojelulain 44 §:n 1 momentissa tarkoitettua kokeilu- ja kehittämistoimintaa.
2 a § (15.6.1990/546)
Lastensuojelulain 7 §:ssä tarkoitettujen koulupsykologien ja koulukuraattorien työ on pyrittävä järjestämään paikallisiin olosuhteisiin soveltuvalla tavalla oppilasmäärään ja saatavilla oleviin palveluihin suhteutettuna. Koulupsykologien ja koulukuraattorien toiminnan tulee tapahtua pääosin koulussa.
Koulupsykologin ja koulukuraattorin tulee osallistua alansa asiantuntijoina kouluyhteisön toiminnan sekä opetus- ja kasvatustyön suunnitteluun ja kehittämiseen.
Koulupsykologin ja koulukuraattorin tulee toimia yhteistyössä oppilaan, hänen vanhempiensa, häntä hoitavien ja kasvattavien henkilöiden, kouluyhteisön sekä koulutoimen, sosiaali- ja terveydenhuollon viranomaisten ja muiden viranomaisten kanssa.
Huostaanotettua tai avohuollon tukitoimena sijoitettua lasta koskevaan huoltosuunnitelmaan kirjataan lisäksi sijoituksen tarkoitus ja tavoitteet, erityisen tuen ja avun järjestäminen lapselle, hänen vanhemmilleen ja häntä hoitaville ja kasvattaville henkilöille sekä se, miten yhteistoiminta ja yhteydenpito lapsen vanhempien ja muiden hänelle läheisten henkilöiden kanssa toteutetaan ja se, miten jälkihuolto toteutetaan. (15.6.1990/546)
Lapsen hoito ja huolto on järjestettävä ja lasta kohdeltava siten, että hänen yksityisyyttään kunnioitetaan. Lapsen hoito ja huolto on lisäksi järjestettävä niin, että sijoituspaikan etäisyys ei ole este yhteydenpidolle hänelle tärkeisiin henkilöihin. (15.6.1990/546)
Kun lapselle järjestetään lastensuojelulain 11 §:n 2 momentin mukaisesti yhteistyössä terveydenhuollon viranomaisten kanssa hoito vakavan mielenterveyden häiriön perusteella, hoidon tulee tapahtua lapsille tai perheille tarkoitetussa mahdollisimman kodinomaisessa ja lapsen kuntoutumisen vaatimat edellytykset täyttävässä perheessä, perhekodissa tai hoitoyksikössä. (15.6.1990/546)
Edellä 3 §:ssä tarkoitetun sosiaalityöntekijän ja lapsen hoidosta ja kasvatuksesta sijaishuollossa vastaavan työntekijän tulee olla yhteistyössä sijaishuoltoon sijoitetun lapsen ja hänen vanhempiensa kanssa näiden tarvitseman huollon jatkuvuuden turvaamiseksi. (15.6.1990/546)
6–6 b § on kumottu A:lla 8.5.1992/421.
6 c § (21.8.1992/805)
Kun lapsi tai nuori on sijoitettu kodin ulkopuolelle avohuollon tukitoimia, sijaishuoltoa tai jälkihuoltoa koskevien säännösten mukaisesti, hänen itsenäistymistään varten on kalenterikuukausittain varattava määrä, joka vastaa vähintään 30 prosenttia hänen sosiaali- ja terveydenhuollon asiakasmaksuista annetun lain (734/92) 14 §:ssä tarkoitetuista tuloistaan, korvauksistaan tai saamisistaan (itsenäistymisvarat) . Määrää laskettaessa ei lapsilisää kuitenkaan oteta huomioon.
Jollei lapsella tai nuorella ole sosiaali- ja terveydenhuollon asiakasmaksuista annetun lain 14 §:ssä tarkoitettuja tuloja, korvauksia tai saamisia taikka jos ne ovat riittämättömät, hänelle on annettava kunnan varoista hänen itsenäistymistään varten tarpeelliset varat, kuitenkin enintään määrä, joka on yhtä suuri kuin perhehoitajalle maksettavasta palkkiosta ja korvauksesta annetun asetuksen (420/92) 3 §:ssä tarkoitettu käynnistämiskorvauksen enimmäismäärä.
6 d § (8.5.1992/421)
6 d § on kumottu A:lla 8.5.1992/421.
6 e § (15.6.1990/546)
Edellä 6 c §:ssä tarkoitetuissa tapauksissa on lapselle tai nuorelle hänen omaan käyttöönsä annettava kalenterikuukaudessa käyttövaroja iästä ja kasvuympäristöstä riippuen seuraavasti:
2) 15 vuotta täyttäneelle lapselle tai nuorelle vähintään määrä, joka vastaa yhtä kolmasosaa lapsen elatuksen turvaamisesta annetun lain (122/77) 8 §:ssä säädetystä yhdelle lapselle suoritettavan korkeamman elatustuen määrästä.
Käyttövaroja ei anneta aikana, jona lapsi tai nuori kykenee itse itsensä elättämään.
7 § (8.5.1992/421)
Henkilölle, jolle on uskottu lapsen huolto lapsen vanhempien ohella tai sijasta ja jonka luona lapsi asuu, tulee tarvittaessa turvata perhehoitajalain (312/92) 4 §:n 1 ja 2 momentissa mainitut edellytykset lapsen hoitamiseksi ja kasvattamiseksi.
Lääninhallitus voi erityisestä syystä myöntää lastensuojelulaitokselle luvan poiketa tämän pykälän säännöksistä. (15.6.1990/546)
9–12 §
9–12 § on kumottu A:lla 5.10.2006/873.
13 § (15.6.1990/546)
Lasta sijaishuoltoon tai avohuollon tukitoimena sijoitettaessa on noudatettava, mitä lapsen huoltoa ja tapaamisoikeutta koskevan päätöksen täytäntöönpanosta annetun lain (619/96) 3 §:ssä säädetään. (18.10.1996/732)
Lastensuojelulain 18 §:n 2 momentissa tarkoitettuna erittäin painavana syynä kiireellisen huostaanoton keston pidentämiseen voidaan pitää sitä, että asian ratkaiseminen edellyttää erityisen laajaa selvitystyötä esimerkiksi, kun on syytä olettaa lapsen joutuneen pahoinpitelyn tai seksuaalisen hyväksikäytön kohteeksi tai kun lastensuojelulain 17 §:n 1 momentissa säädetty kuultavien henkilöiden määrä on suuri.
14 § (8.5.1992/421)
Huostaanottoa, sijaishuoltoon sijoittamista, huostassapitämisen lakkaamista, yhteydenpidon rajoittamista ja eristämistä koskevassa asiassa tehtävä päätös on laadittava sosiaali- ja terveysministeriön vahvistaman kaavan mukaisesti.
15 § (30.10.1989/937)
15 § on kumottu L:lla 30.10.1989/937.
16 § (5.10.2006/873)
16 § on kumottu A:lla 5.10.2006/873.
Lastensuojelulain 41 §:n 1 momentissa tarkoitetussa ilmoituksessa on mainittava:
1) lapsen, hänen vanhempiensa tai muun huoltajansa sekä lapsen hoitoonsa ottaneen henkilön osoite- ja henkilötiedot;
2) lapsen sijoittaja; sekä
3) selvitys sijoituksen alkamisesta, päättymisestä ja perusteesta.
Sosiaalilautakunnan on selvitettävä lapsen hoitoonsa ottaneelle henkilölle hänen oikeutensa ja velvollisuutensa sekä tuettava hoitajaa järjestämällä tarpeelliset tukitoimet lapsen hoidon ja kasvatuksen edistämiseksi ottaen erityisesti huomioon, mitä lastensuojelulain 13 §:ssä säädetään. (15.6.1990/546)
18 § (14.12.1998/989)
18 § on kumottu A:lla 14.12.1998/989.
Sosiaali- ja terveysministeriön on annettava lastensuojelulain 45 §:n 2 momentissa tarkoitettu määräys sille kunnalle, jonka on katsottava voivan järjestää perhe- ja yksilökohtaisen lastensuojelun lapselle tai nuorelle tämän edun kannalta tarkoituksenmukaisimmalla tavalla. (15.2.1991/330)
20 § (15.2.1991/330)
Ennen tämän asetuksen voimaantuloa aloitettuun toimintaan ei sovelleta 8 §:n säännöstä. Pykälän 2 momentissa tarkoitettua henkilökunnan vähimmäismitoitusta pyritään soveltamaan kuitenkin mainittuun toimintaan viimeistään 1 päivästä tammikuuta 1990.
30.10.1989/937:
15.6.1990/546:
Tämä asetus tulee voimaan 1 päivänä heinäkuuta 1990 kuitenkin siten, että 6 a–6 b ja 7 § tulevat voimaan 1 päivänä tammikuuta 1991.
15.2.1991/330:
Tämän asetuksen voimaan tullessa voimassa ollut sosiaalihallituksen vahvistama 14 §:ssä tarkoitettu kaava on edelleen voimassa, kunnes sosiaali- ja terveysministeriö toisin määrää.
8.5.1992/421:
21.8.1992/805:
18.10.1996/732:
14.12.1998/989:
5.10.2006/873:
1 § 2 § 2 a § 3 § 4 § 5 § 6–6 b §6 c § 6 d § 6 e § 7 § 8 § 9–12 §13 § 14 § 15 § 16 § 17 § 18 § 19 § 20 § 21 § Muutossäädösten voimaantulo ja soveltaminen:30.10.1989/937:15.6.1990/546:15.2.1991/330:8.5.1992/421:21.8.1992/805:18.10.1996/732:14.12.1998/989:5.10.2006/873: